CELEX: 62011CN0606
Language: bg
Date: 2011-11-28 00:00:00
Title: Дело C-606/11: Преюдициално запитване, отправено от First-tier Tribunal (Tax Chamber) (Обединено кралство) на 28 ноември 2011 г. — Grattan plc/The Commissioners for Her Majesty's Revenue & Customs

3.3.2012   
            
            
               BG
            
            
               Официален вестник на Европейския съюз
            
            
               C 65/3
            
         Преюдициално запитване, отправено от First-tier Tribunal (Tax Chamber) (Обединено кралство) на 28 ноември 2011 г. — Grattan plc/The Commissioners for Her Majesty's Revenue & Customs
   (Дело C-606/11)
   2012/C 65/05
   Език на производството: английски
   
      Запитваща юрисдикция
   
   First-tier Tribunal (Tax Chamber)
   
      Страни в главното производство
   
   
      Жалбоподател: Grattan plc
   
      Ответник: The Commissioners for Her Majesty's Revenue & Customs
   
      Преюдициални въпроси
   
   Ако Съдът приеме, че отговорът на Въпрос 1, отправен по дело Littlewoods Retail Limited/The Commissioners for Her Majesty's Revenue and Customs (дело C-591/10), е отрицателен:
   
               1.
            
            
               Дали установените в правото на Съюза принципи на ефективност и/или на равностойност изискват правното средство за защита при надвнасяне на ДДС в нарушение на правото на Съюза да бъде едно и също за възстановяването на надвнесената главница и за полезната стойност на надвнесената сума и/или лихвата върху нея?
            
         
               2.
            
            
               Когато съществуват алтернативни средства за защита съгласно вътрешното право, представлява ли нарушение на принципите на ефективност и/или на равностойност ако средството или средствата за правна защита не са предвидени в законовите разпоредби, които уреждат подаването на основните искания за възстановяване и на жалбите срещу административните решения по тези искания? и
            
         
               3.
            
            
               Представлява ли нарушение на принципите на ефективност и/или на равностойност изискването жалбоподателят да подаде основното искане за възстановяване и искането за проста лихва в едно производство пред Tax Tribunal, а останалата част от средството за защита, предвидено от правото на Съюза по отношение на полезната стойност на надвнесената сума и/или лихвата върху нея, в отделно производство пред High Court?